《重阳日侍皇太后宴》
清代·弘历

野卉临风弄绮鲜，何须金盏与金钱。福凝东海增芝算，酒进南金作菊筵。

圆盖无心常煦妪，广原纵目正芊绵。长承慈训铭心所，用九时乘倍体乾。

登高何用上层楼，峰顶低临万树头。令节恰欣归沛里，当年曾此俯齐州。

青螺晓霭迎仙跸，赤羽金飔猎綵斿。最惬称觞无限意，凭将金海为添筹。